O primer paso d'esta baile se fa debantando con o piet ezquierdo un brinco, que'l siguen apuyando o chenullo dreito una miqueta només, e a la vegada tamién es brazos ta ra ezquierda con o ezquierdo quasi horizontal e lo dreito per debant dera cara e baixo d'es uellos. Es brincos siguients se fan con o piet dreito, se chiran es brazos ta ra dreita e s'alza lo chenullo ezquierdo, de maniera simetrica con l'anterior. Ixa seqüencia de pasos se fan seguindo a "l'alcalde" fendo una fila, y dimpués se tornan ta dezaga quan remata lo primer tema d'a musica, alavez, en o tema final d'a musica la fila que heban feta en a resta d'a pieza se torna un corroldo con es bailadors arredol de l'alcalde, e ye en este tema que l'apuyan a colicas d'entre dos u tres danzants masculins que se deseparan d'o corroldo ta ir-se-ne ta on ye l'alcalde.